Singida United ni klabu ya soka inayocheza Ligi Kuu Tanzania Bara yenye makao yake huko Singida. Wanatumia uwanja wa Namfua uliopo Singida kwa mechi zake za nyumbani. Katika ligi daraja la pili, Singida United walishinda taji hilo kwa mara ya pili mfululizo mwaka 2016, walishinda pia taji la ligi daraja la kwanza mwaka 2017. Mnamo Januari 12, 2019, Mserbia Dragan Popadic alichaguliwa kuwa kocha mkuu na msaidizi wake kua Dusan Momcilovic. Singida united ilianzishwa mkoani Singida kanda ya Tanzania kati mwaka 1972 miaka hiyo ikijulikana kama Mto Sports Club . ilianza kama klabu ndogo na baadae kuanza kuvutia wadau katika miaka ya 90. Kwa mara ya kwanza, Singida united ilishiriki ligi kuu Tanzania bara mwaka 2000. Hawakua na mwanzo m,zuri kwani walishuka daraja msimu unaofuata wa 2001/2002. Ilishiriki ligi daraja la kwanza kwa muda mrefu na ikashuka mpaka ligi daraja la pili, kuanzia mwaka 2013, Singida united ilirudi katika kiwango bora, iakapanda mpaka daraja la kwanza amabapo iliendelea kufanya vizuri kwa misimu kadhaa. Hatimaye mwaka 2017, klabu hiyo ilipanda hadi Ligi kuu Tanzania Bara kitendo kilichopelekea wadhamini wengi kujitokeza kuidhamini klabu hiyo.